《登黄鹤楼》
清代·魏坤

江声已吞大别口，束之不住复东走。怒涛万顷天风号，沙岸日东鼍欲吼。

一叶剪过烟波湾，登楼凭遍十二栏。忽飞凉雨溅衣湿，白浪高于黄鹄山。

山川满眼来萧索，吟鬓低垂且孤酌。青莲毕竟非仙才，崔颢题诗不敢作。

醉拟横将铁笛吹，归向仙人借黄鹤。

作者简介：（1646—1705）浙江嘉善人，字禹平，号水村，魏大中侄孙。康熙三十八年举人，善古文诗词。交游甚广，足迹遍及南北。有《倚晴阁诗钞》、《秦淮杂咏》、《历山唱酬集》、《粤游纪程诗》、《水村琴趣》。